آج کل بہت چرچا ہے کہ اگلے چند دن میں سوشل میڈیا پر جھوٹ پھیلانے کا ایک بہت بڑا طوفان آنے والا ہے جو سب کچھ بہا لے جاۓ گا ۔ میں آپ کو بتادیتا ہوں کہ وہ طوفان فرقہ واریت کو بدترین آگ دینے سے متعلق ہے اور سوشل میڈیا پر اے آئ کی مدد سے اس طرح کے پیغامات پھیلاۓ جائیں گے جس سے دونوں طرف نفرت پھیلے اور پھر وہ نفرت گلی محلوں میں جنگ کا سبب بنے تمام پیغام ایک ہی جگہ تیار کیے جارہے ہونگے اور مختلف گروپوں کے ذریعے پھیلاۓ جائیں گے 
یہ ہے وہ سول وار جس کا ہمارا دشمن ایک طویل عرصے سے خواب دیکھ رہا ہے اور دشمن اب اپنے خواب کی تکمیل سے چند دن کے فاصلے پر ہی ہے ۔ دشمن اگر کامیاب ہوجاتا ہے تو پھر جو نقصان ہونا ہے اُس کا ازالہ کرنے میں برسوں لگ جائیں گے اور نقصان سب کا ہی ہونا ہے لہذا اس سے پہلے کہ یہ وقت آۓ ہم سب کو ہی ایک متفقہ حکمت عملی اور اتحاد سے اسے روکنا اور ناکام کرنا ہوگا ۔ہمیں سوشل میڈیا پر ایسی پوسٹس کو آگے بڑھنے سے روکنا ہوگا عوام کے اندر شعور دینا ہوگا کہ یہ سب جھوٹ ہے اس پر یقین نہ کریں اور نہ ہی ردعمل دیں۔ 
مولانا فضل الرحمن جنھوں نے ہمیشہ سے اتحاد بین المسلمین میں کلیدی کردار ادا کیا انھیں ایک ایسا رول دینا ہوگا جو قوم کو متحد کرنے کی ڈرائیونگ سیٹ پر ہو اور ہمیں اپنے اردگرد ہر ایسے کردار کو شٹ اپ کال دینی ہوگی جو کسی بھی طرح سے کسی بھی طرف سے فرقہ واریت کو پھیلانے کی کوشش کرے ۔ یاد رکھیں دنیا کی ہر جنگ ٹیبل پر ہی آکر ختم ہوتی ہے اگر خدا نے کرے ہم اختلافات بڑھاتے ہیں تو ایک دن ٹیبل پر ہی آکر بیٹھیں گے انھیں ختم کرنے کے لیے تو کیوں نہ پہلے ہی اگر کوئ اختلاف ہے تو اُسے گفت و شنید سے حل کرلیا جاۓ نہ کہ نقصان کرکے۔ یاد رکھیے آپ نے ایسے ہر سوشل میڈیا اکاؤنٹ اور پوسٹ کا بائیکاٹ کرنا ہے جو فرقہ واریت کو پھیلانے کی کوشش کرے ۔